**Liturghia liniştirii**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Două lumini înaripate

cu vocile de ceară

cântă liturghia liniştirii

le mângâi penele

pe autostrada

unde toate maşinile au un far spart

câinii se dau la miezul nopţii

transformat în cufăr cu strigoi

lătrându-şi acatistele în roşu şi lumină

pe banda de avarii

morţii dansează

în mişcarea tatuată de infinit în mine

împart măruntaile mele

îi rog să-ţi lase inima ţie

şi intru în hora lor pe sârma ghimpată

tu

sărută-mi cicatricea ombilicului

desprins de trecut

spune-le tuturor

că am fost un autostopist

în aşteptarea fericirii